Downloaded from YTS.MX
Official YIFY movies site: YTS.MX
УГ НЭВТРҮҮЛЭГТ ДАЙНЫ БҮСЭЭС АВСАН ЭМЗЭГ ЗУРАГЛАЛУУД БАГТСАН БОЛНО
Гватемалаас Мексик рүү гол гатлан явж байна.
Цагаачлахаар явж байгаа иргэд дунд
Хондурас улсын иргэн бидний урд хамт явж байна.
БРЭНТ РЭНАУ КИНО БҮТЭЭГЧ / СЭТГҮҮЛЧ
Хэдхэн цент төлөөд завиар гол гатлах боломжтой болов ч
түүнд мөнгө байхгүй гэж байна.
Урт аялал хүлээж байгаа тул мөнгөө гамнах хэрэгтэй гэнэ.
Бид гол гатлаад явж байна, тийм ч амар биш юм.
Баярлалаа.
16 настай жаал хүү,
ганцаараа эх орноо орхиод...
Хондурасаас алс холын АНУ-ыг зориод явж байна гээд төсөөл дөө.
Антони, энэ хавиар дүүрэн аюултай зүйлс.
Чиний насны хүү ийм зүйлс туулах ёсгүй.
Надад эцэг эх байхгүй.
Би 10 настайгаасаа хойш ганцаараа байсан.
Би энэ аяллыг хийхийг хүсэж байна,
хойд зүгт очиж
шинэ гэр бүл эхлүүлэхийн тулд.
Бурхны тааллаар болог.
Антони, болгоомжтой яваарай. Дахин уулзахыг ерөөе.
ДОЛООН ЖИЛИЙН ДАРАА
УКРАЙН 2022
Сая пуужингийн дайралт болсон.
Эндээс явцгаая.
- Брэнт явцгаая. - За.
- Эндээс түргэн явцгаая. - За.
БРЭНТ РЕНАУ, ОХУ УКРАЙНД ХАЛДСАН ДАРУЙД ДАЙНЫГ СУРВАЛЖИЛЖ ЭХЭЛСЭН
Тэнд цэргүүд байна.
Таатай харагдахгүй байна шүү.
БРЭНТ РЭНАУ
Дэлбэрэлт болох үед та энд байсан уу?
Тийм ээ, би эсрэг талд хоёрдугаар давхарт байсан.
Гурван удаа дэлбэрэлт болсон. Бүх зүйл нураад л.
Урд хаалга дэлбэрч үсрээд л, би тайлбарлаж чадахгүй нь.
Бид үнэхээр их айж байна.
Баярлалаа. Надад үнэхээр харамсалтай байна.
- Энд таны гэр байсан уу? - Тийм ээ, энд байсан.
Гэр маань байхгүй болсон, юу ч үгүй боллоо.
Та энэ дайны талаар ямар бодолтой байна?
Оросууд ингэж л байлддаг даа.
Та одоо хаашаа явах вэ?
Мэдэхгүй ээ. Тэр чигтээ эмгэнэл.
Оросуудыг хараал идэг.
Оросын ард түмэн биш шүү.
Тэдний төрийн удирдагчдыг хараал идэг.
Путины холбоотнуудыг хараал идэг.
Энэ бол гэмт хэрэг.
Уучлаарай.
Эдгээрийг харах их хүнд байна.
Үнэхээр хүнд.
КАМЕРААР ЗЭВСЭГЛЭСЭН НЬ: БРЭНТ РЭНАУ-ИЙН АМЬДРАЛ БА ҮХЭЛ
2022 ОНЫ 3 САРЫН 13-НД БРЭНТ РЭНАУ СУРВАЛЖИЛЖ БАЙХ ҮЕД
ОРОС ЦЭРГҮҮДИЙН ДАЙРАЛТАД ӨРТСӨН ЮМ
10 минутын өмнө, сурвалжлагч нар буудуулсан.
АНУ-ын хэвлэл мэдээлэл.
Брэнт Рэнау амь үрэгдсэн.
Дайсны тал түүний толгой руу буудсан.
Шархадсан хүмүүс эмнэлэгт хүргэгдсэн.
Өнөөдөр Киевийн ойролцоо, сэтгүүлч Брэнт Рэнау амь үрэгдэв.
Оросын энэ санаатай халдлагад түүний хамтрагч бас шархадсан.
Шуурхай мэдээ бидэнд ирлээ. Брэнт Рэнау,
Америкийн гэрэл зургийн сэтгүүлч, Украйнд байх үедээ нас баржээ.
Түүнчлэн АНУ-ын гэрэл зурагчин Хуан Арредондо шархаджээ.
Брэнт Рэнау эмгэнэлтэйгээр амь үрэгдлээ.
Түүний хийж байсан ажил болон,
гаргасан эр зоригийг нь өндрөөр үнэлж байна.
Өнөөдөр сэтгүүл зүйн салбарт хүнд гарз тохиолоо.
Түүний дүү Крэйг, ахтайгаа хамт олон баримтат нэвтрүүлэг хийсэн.
Крэйг болон бусад дотнын хүмүүстэй нь ярилцаж чадсан уу?
Би Крэйгтэй ярилцсан, тэр одоо Брэнтийг төрсөн нутагт нь
эргүүлэн авчрах гээд их хүнд цагийг туулж байгаа.
КРЭЙГ РЭНАУ БРЭНТИЙН ДҮҮ
Тэгэхээр...
"Бид буудуулчихлаа, биднийг буудчихлаа" л гээд байсан,
"биднийг буудсан." Тэгээд л...
Би Брэнт хаана байгааг асуусан.
"Тэр ч бас буудуулсан" гэсэн.
Намайг өөр машинд аваад явсан. Брэнт тэнд үлдсэн гэж хэлсэн.
"Тэр хаанаа буудуулсан юм бэ?" гэж асуухад
"Тэр хантаазаа өмссөн байсан уу?" гэхэд "Тийм" гэсэн.
"Хантааз руугаа буудуулсан уу, эсвэл нүүрэндээ юу" гэхэд
Хуан чимээгүй болоход л би Брэнт нас барсныг мэдсэн.
Шалгаж байна.
ДЮПОН-КОЛУМБИА ШАГНАЛ ГАРДУУЛАХ ЁСЛОЛ, 2021 ОН
Намайг Брэнт Рэнау гэдэг, энэ миний дүү Крэйг.
Бид өөрсдийн түүхээ товч ярих гэсэн юм.
Арканзаст хүүхэд байхдаа бид зөндөө хоёулхнаа байдаг байлаа.
Аав аяллаар явж борлуулалт хийдэг байсан.
Бүсний арал, зажилдаг тамхи, NASCAR дурсгалын зүйл гээд
Өмнөдийн бүхий л машины зогсоолын эздэд худалддаг байсан.
Ээж нэг бол дипломоо авах гэж сураад эсвэл ажил хийдэг байсан.
Би загас барих, мотоцикл, буугаар буудах сонирхолтой байлаа.
Өмнөд зүгийн хүүгийн түгээмэл сонирхлууд.
Гэхдээ би энгийн нэг хүү байсангүй.
Би аутизмтай ба харамсалтай нь
энэ талаар томчууд огт мэдлэггүй байв.
Би дүүтэйгээсээ өөр
найзуудтай болж чаддаггүй байлаа.
Миний санахаар аав надад 1974 оны Минолта камераа өгснөөс хойш
би 10-тайгаасаа л зураг дардаг байсан.
Би хар болон мөнгөлөг загварт нь дуртай.
Мэргэжлийн кино зураг авалтад
ашигладаг камер шиг харагддаг байсан.
УКРАЙН 2022
Нүд ирмэхийн зуур л, хэн нэгэн нас барж байна.
Түүний хаана буудуулсныг нь эндээс харж болно.
Энийг бичиж яах гэсэн юм бэ?
Брэнт ч мөн адил ийм зүйл хийх байсан.
Брэнт үргэлж дайны бодит уршгийг
нуулгүйгээр хүмүүст харуулахыг зорьдог байсан.
Тэр энийг бичиж ав гэх байсныг нь мэдэж байна.
Миний ах Брэнт надаас 2 насаар ах байсан.
Би бага байхдаа үргэлж л Брэнтийг дагаад явж байдаг байсан.
Би түүнээс үлгэр жишээ авдаг байсан.
Брэнт баримтат кино найруулагч болохыг хүсэж байгаагаа хэлэхэд,
би түүний хажууд байх ёстой байсан.
Түүнээс хойш 20 жил, би ахтайгаа хамт байж
дэлхийн хамгийн аюултай газруудаар хамт явсан.
Арканзасын 4 цэрэг Иракт амь үрэгджээ.
Зочноор ах, дүү Рэнау хүрэлцэн ирсэн. Крэйг болон Брэнт Рэнау,
Арканзасын цэргүүдтэй хамт тэдний Иракийн албан үүргийн турш явсан
Арканзасын кино бүтээгчид.
Яг тэнд оносон.
Тэд биднийг онилж байна.
Брэнт дэлхийн олон мөргөлдөөний халуун цэгээс бичлэг хийсэн.
Гэхдээ түүнд хамгийн чухал нь дайнд өртөж буй хүмүүс байсан.
ИРАК 2003
Тэр нярай хүүхэд байхдаа. Дөнгөж төрсний дараа.
Эх хүн хүүхдээ алдана гэдэг хамгийн хүнд зүйл гэдэг.
Тийм ээ, үнэхээр үнэн. Би унтаж ч чадахгүй байгаа.
Би байнга л түүний зургуудыг эргүүлж харж байгаа.
Түүний өмдийг харуулъя.
Энэ бол түүний хөл.
Дэлбэрэлтээс үлдсэн энэ олон нүхийг хар л даа.
Тэгснээ "Бид энгийн иргэдийг гэмтээдэггүй" гэдэг.
Энэ цусыг нь хар даа.
Хар л даа.
ХОНДУРАС 2015
Нааш ир. Үүнийг чамд.
Бүгдэд нь шүдний сойз тарааж байна.
Яаж ашиглахыг бүгдэд нь зааж өгье.
Дээд хэсгийг нь цэвэрлэх гээд үз дээ.
Би Карен Жоанна, би 15 настай.
Тэгэхээр энэ юу вэ? Бид яг одоо юу харж байна?
Бид машинуудын асгасан хогыг ангилж мөнгө олдог.
Чи сургуульд явдаг уу?
- Үгүй ээ. - Үгүй.
Энэ гудамжинд нуугдаж байгаа гэр бүлээр зочлох гээд явж байна.
Нуугдаж байгаа шалтгаан нь болохоор энэ гэр бүлийн ээж нь...
"18-р Гудамж" гэмт бүлэглэлийг хүн хулгайн хэргээр
мэдээлсэн бөгөөд бүлэглэлийн хэсэг гишүүд шоронд орсон.
Бүлэглэлийнхэн гэр бүлийг нь хөнөөнө гэж сүрдүүлсэн.
Бид одоо тэдэнтэй ярилцахаар явж байна.
- Та камераа доошлуулчих уу? - За.
Сайн байна уу.
- Чи хэдэн настай вэ? - 16.
Арван тав.
Чи АНУ руу явах гэж оролдсон юм уу?
Явах гэж оролдсон уу?
Тийм ээ, учир нь ээж хулгайлагдаад
гэмт бүлэглэлээр дамжиж хүний наймаанд өртсөн.
Цагдаа нар ээжийг тэдний
байраас нь олж аварсан.
Цагдаа нар бидний хамгаална гэж амласан ч,
бидэнд огт туслахгүй байгаа.
АНУ-д та нар шиг олон хүүхдүүд бий.
Яг л та нарын адил түүхтэй.
Буцаж энд ирэхэд маш аюултай гэж ярьдаг.
Учир нь гэмт бүлэглэл тэднийг хөнөөж магадгүй.
АНУ-ын зарим иргэд үүнд итгэдэггүй.
Та нар одоо өнөөх бүлэглэлээс нуугдаж байна уу?
- Амь насаа алдахаас айж байна уу? - Тийм ээ.
- Тэд та нарыг олбол юу болох вэ? - Биднийг хөнөөх болно.
Жолоо барьж яваад буудуулаад, тэгээд энд онхолдсон байна.
Брент их нухацтай, дуугүй хүн байсан,
тэр өөрийнхөө туулсан зүйлийн талаар ярьдаг хүн биш байсан.
Сомалид баривчлагдаж, харуулуудад зодуулж байснаа ч ярьдаггүй.
Нохой Чайтайгаа цуг байх үедээ л тэр тайван байдаг байсан.
БРЭНТИЙН ХООЛОЙ
Чай бага байхаас нь хойш машиндаа суугаад
бид 2 аян замд гардаг байсан.
Аутизмын онош нь аливаа хүний талаар маш бага зүйлийг хэлдэг.
Би дайны гамшгийн үед лам шиг л тайван байж чадна.
Гэвч Брүклин дэх үдэшлэг олон жил надад аймшигтай санагддаг байлаа.
Чай миний хамгийн сайн найз, мөн сэтгэлийн дэм байсан.
Алив, нааш ир. Нааш ир, миний нохой.
Сайн нохой, мундаг нохой.
ХАИТИ 2010
Хаити улсын 1-р сарын 12-ны газар хөдлөлтөөс илүү
хэрцгий явдлыг төсөөлөхөд бэрх.
Хэрэв Хаитид нөхцөл байдал илүү дордох уу
гэж газар хөдлөлтийн өмнө надаас асуусан бол,
би үүнээс илүү дордох боломжгүй гэх байсан.
Дийлэнх хүмүүс гудамжинд амьдарч байгаа, учир нь...
АЛИКС СЭЙНВИЛЛ НҮБ-ЫН ЦАГДАА
...хүмүүс амьд үлдэх гэж хичээж байна.
- Бидэнд туслаач. - Түр зогсооч, бидэнд туслаач.
Надад уух ус алга.
Олон хүн үрэгдэж байна. Бид ангаж байна. Уух ус алга.
Би нэг дор нэг хүнтэй л ярих боломжтой, за?
Бидэнд тусламж хэрэгтэй байна, гэвч хэн ч бидэнд тусалсангүй.
Ерөнхийлөгчийн ордон нурсан. Засгийн газар байхгүй болсон.
Тусламж иртэл удна. Амар биш байх болно.
- Түүнд юу тохиолдоо вэ? - Тэр тоосгонд цохиулсан.
Хэрэв та нар энэ хүүтэй адил хүнд бэртсэн бол
эмнэлэг рүү яваарай, тэнд эмч нар байгаа.
Чи юм олж авч чадсан уу?
Үгүй ээ, хүн болгон дайрч булаацалдаад юм авч чадсангүй.
Газар хөдлөлт болох үед би тэдний ээжтэй нь цуг байсан,
дээрээс тааз нураад тэр нас барсан.
Аав нь ч бас нас барсан.
Ээжийг амьд байхад би жаргалтай байсан. Одоо надад хэн ч алга.
Тэд эцэг эхийгээ санаад уйлцгаадаг.
Мөн өлсөөд уйлдаг.
Даанч би тэднийг хооллож чадахгүй байна.
Кино бүтээгч сэтгүүлч Брэнт Рэнау Украйны дайны талбарт
сурвалжилга хийж яваад амь насаа алдсан байна.
Шагналт кино бүтээгчийн дурсгалд зориулж хүндэтгэл үзүүлж байна.
Гэрэл зурагчин Хуан Арредондотой хамт аялж байсан ба
Хуан арайхийн амь гарч үлджээ.
Чамайг эсэн мэнд байгаад би үнэхээр баяртай байна.
- Намайг уучлаарай. - Зүгээр дээ.
- Толгойноос огт гарахгүй юм. - Зүгээр дээ, ойлгож байна.
Би унтаж чадахгүй байгаа.
Цусыг нь тогтоох гэж оролдсон цус одоо ч хуруун дээр байна.
Ойлгож байна аа, чи чадах бүхнээ хийсэн.
Надад одоо ч тэр чимээ, сум мэдрэгдэж байна. Тэгээд...
Би "Ингээд л үхлээ" гэж бодсон.
Би Брэнтийн биед хүрсээр байсан.
Тэгээд сэрэх үед...
түүний хүзүүнээс цус гарч байгааг харсан, би зогсоох гэж оролдсон,
юм хэлэх гээд оролдож байгааг нь анзаарсан,
би жолоочид хурдлахыг дахин дахин хэлж байсан.
- Яв, яв гээд л. - Аанхаан.
Тэгээд...
Энэ бүх зүйлс бодлоос минь огт гарахгүй байна.
- Намайг үнэхээр уучлаарай. - Үгүй дээ, битгий тэгж хэл.
Чамаар тэгж хэлүүлэхийг хүсэхгүй байна. Би хүлээн зөвшөөрсөн.
- Би найзыгаа санаж байна. - Би ч бас.
Үнэхээр их санаж байна.
СОМАЛИ 2017
Аюулгүй байдлын үүднээс
нэг газраа
20-с дээш минут байгаад хэрэггүй.
Малик, юу харж байгаагаа бидэнд тайлбарлаач.
МАЛИК АБДУЛЛА ТЕРРОРИЗМЫН МЭРГЭЖИЛТЭН
Би юу гэж тайлбарлахаа сайн мэдэхгүй байна.
Ийм хэмжээний дайралтыг
огт сонсож байгаагүй.
Энэ Сомалийн түүхэн дэх
хамгийн том машин дэлбэрэлтийн тохиолдол.
Энд цогцсууд байна,
хохирогчдоос үлдсэн зүйлс.
Тэр дэлбэрэлтээс болоод
гараа алдсан.
Тэр дэлбэрэлтийн талаар юу санаж байна?
Дэлбэрэлт болохоос өмнө...
тэсрэх бөмбөгтэй ачааны машин
өөр машин мөргөсөн.
Дэлбэрэлтийг нь харсан уу?
Харсан гэнээ.
Маш халуун шатаж байсан.
Маш халуун.
Та бүхнийг бурхан ивээг,
түргэн эдгээрэй.
Энд хүүхэд байгаа.
Дэлбэрэлтэд өртсөн юм уу?
Дэлбэрэлтээс үүссэн хэлтэрхий түүнийг гэмтээгээд...
Тэр хэдэн настай вэ?
Зургаан настай.
Миний охинтой чацуу юм.
Муу мангасууд.
Тэр ямар гэм хийгээ вэ?
Гэмгүй бяцхан хүүхэд...
яаж ийм хөөрхөн гүнжийг гэмтээдэг байна аа.
Бичлэг хийвэл болох уу?
Надтай ярилцаач.
Би тантай ярьж болох уу?
Таны нэр?
Намайг Брэнт гэдэг.
- Брэнт? - Тийм ээ.
- Би нэг зүйл асууж болох уу? - Тэгэлгүй яах вэ.
Тэгнэ ээ, найзаа. Чи үнэхээр шударга, үнэнч бас маш…
Камераа барьж байгаа чинь... Камераа барьж байгаа чинь,
та зүгээр л нэг бариагүй, зүрх сэтгэлээсээ үүнийг хийж байна.
Тийм ээ, тэгэлгүй яах вэ.
Үнэхээр сэтгэлд хүрч байна, найз аа.
Бид энэ дэлхийг өөрчилж чадна аа, найз аа.
Хүсвэл чи бид хоёр энэ дэлхийг өөрчилж чадна.
- Тийм ээ. - Үүнд итгээрэй.
Бид эцэст нь Украйны хилээр гараад буцаад Польшид ирж байна.
Урд талын машинд ах минь явж байгаа,
түүнийг дайны цэгээс гаргаж аваад гэрт нь хүргэж өгч байна.
"БҮГД ЗАРИМЫГ ӨГСӨН" "ЗАРИМ НЬ БҮХНЭЭ ӨГСӨН"
Онгоцноос буух үед та бүхнийг хамтран ажиллахыг хүсье.
Бид Брэнт Рэнауг эцсийн нислэгээр нь
Арканзас дахь гэрт нь авч ирж байна.
Тэр саяхан Украйнд амь насаа алдсан.
Түүнийг нутагт нь хүргэхээр бид дүүтэй нь хамт явж байна.
Өнөөдөр түүнд хүндэтгэл үзүүлнэ.
ЛИТЛ РОК, АРКАНЗАС
ЖОРЖАНН - БРЭНТИЙН ЭЭЖ МИШЕЛЬ - БРЭНТИЙН ЭГЧ
Олон аюулын дундуур
Зүдүүр ба урхинуудаар
Би аль хэдийн
Ирсэн
Намайг аюулгүй авчирсан нь нигүүлсэл байсан юм
Ийм хол замд
Энэ бол нигүүлсэл, нигүүлсэл намайг гэр рүү минь
Чиглүүлнэ
Намайг Жон Алперт гэдэг, Брэнтийн гэр бүлд хүндэтгэл илэрхийлье.
Брэнт залуу байхдаа манай эхнэр Кэйко бид 2-той уулзахаар ирсэн.
Бид Нью-Йоркт жижиг ТВ ажиллуулдаг байсан.
Брэнт камер ашиглаж, өнөөдөр түүнд хүндэтгэл үзүүлж буй
бүх зүйлийг хийж сурахыг хүссэн.
Бид хамтдаа Ирак руу явсан, бид Афганистан руу явсан,
Брэнт амь насаа дахин дахин эрсдэлд оруулж,
дайн ямар байдгийг бидэнд ойлгуулахыг хүссэн.
Энэ бол АНУ-ын тэсрэх бөмбөгнөөс үүссэн тогоонуудын нэг юм.
Нисдэг тэрэгнүүд энүүгээр эргэлдэж байсан.
Нисгэгчид эмэгтэйчүүд болон хүүхдүүдийг харсан байх.
Тэд эмэгтэйчүүд болон хүүхдүүд рүү гал нээсэн.
Шархадсан эмэгтэйчүүд зугтах гэж яаж тэмцэж байсныг харуулж байна.
Тэд цусан мөр үлдээсэн.
Хүүхдүүд тэдний хажууд амь үрэгдсэн.
Эмэгтэйчүүд болон хүүхдүүдийг
толгой дээрээсээ буудуулж байх үедээ
амь насныхаа төлөө гүйлдэж байгааг нь төсөөл дөө.
Энд террористууд байхгүй, зөвхөн энгийн иргэд л байна.
Энд миний гэр байсан.
Тэд хүүхдүүдийг минь хөнөөсөн.
Ганц хүүхэд минь үлдсэн.
Зөвхөн энэ хүү.
Одоо би юу хийх юм бэ?
Энэ хүүд юу тохиолдсоныг хэлээд өгөхгүй юу?
Эвслийн Хүчнийхэн бөмбөгдөх үед
хүү тэнд байж таараад
гарыг нь тайрах ёстой болсон.
Хурдан эдгээд эндээс удахгүй гараарай гэж хэлээрэй.
АНУ-ын бөмбөг гэр бүлийг минь хөнөөсөн.
Нэгнийх нь толгой тасарч унасан,
хүүгийн минь бэлэг эрхтэн тайрагдсан.
Нүцгэн гараараа...
дэлхийн хамгийн аюултай газруудад зөвхөн камер барин
таны, бидний, Америкийн төлөө амь насаа эрсдэлд оруулсан.
Та бүхэн сайн уу?
Би Дерек Браун байна.
Би юу ч бичиж бэлдээгүй.
Крэйгтэй яриад би зүгээр л чин сэтгэлээсээ ярихаа хэлсэн.
Би баруун Чикагогоос ирсэн. Их аюултай газар.
Би эхлээд Крэйгтэй танилцсан. Дараа нь түүний ах Брэнттэй.
Түүнийг өчигдөрхөн анх харсан мэт санагдаж байна.
Жижиг залуу. Өрөөн дотор тэр тагтаа шиг байсан ч
түүний оршихуй нь заан шиг том байв.
Сүүлийн арван жилд, Ирак, Афганистанд нас барсан АНУ-ын
цэргүүдээс олон хүн Чикагод буудуулж амь үрэгдсэн.
Эдгээр буудлагын ихэнхэд нь өсвөр насныхан оролцсон байдаг.
ЧИКАГО 2017
Хэдэн цогцос байсныг нь мэдэх үү?
Зөвхөн нэг цогцос, түүнийг хогийн саванд чихсэн байсан.
Жамарион таван хүн буудуулсан гудамжнаас ирсэн.
Зөвхөн энэ гудамжинд л уу?
Зөвхөн сүүлийн хэдхэн сард, энэ гудамжинд 5 хүн нас барсан.
Нийгмийн энэ өөр хэсгүүдэд очиж, энэ хүүхдүүдтэй уулзаагүй бол
бүгд том болцгоож нэгнийгээ үзэн ядах байсан.
Нэг, хоёр, гурав.
Та нар луу заах үед өөрсдийн нэрийг чанга, тод хэлээрэй.
Миний нэр Дэмаркус Жонсон.
- Намайг Дэвид Жонсон гэдэг. - Би Дарион Картер.
Миний нэр Дерек Картер.
Чангаар хэлж буй нь, бусдад сонсогдуулахыг хүсэж буй юм.
Учир нь та нар бүгд бие хүн, бүгдээрээ хэн нэгэн.
Нэг өдөр, та нар бүх дэлхийн өмнөөс дуугарч магадгүй.
Миний өссөн газар...
надад ч тэр, эргэн тойрны хүмүүст ч тэр
хэн ч тоодоггүй юм шиг санагддаг байсан.
Гэвч энэ залуустай уулзаад Бурханы агуу эрчүүд...
бидэнд найдварын оч өгсөн юм.
Дахин баярлалаа, Брэнт.
Би Брэнт, Крейг хоёртой
19 жилийн өмнө, Арканзас мужийн Кларксвилл хотод уулзсан.
Тэр үед миний хуваарилагдсан цэргийн анги
Иракийн Багдад руу жилийн турш явахаар бэлтгэж байсан.
Брэнт бол үнэхээр бусдыг гэсэн нэгэн байсан.
Түүний ажил болон амьдрал сая сая хүнд нөлөөлсөн.
Тэд зүгээр сэтгүүлчид байгаагүй, харин бидний нэг байсан.
Бид Иракийн хойд хэсэг рүү хөдлөх гэж байна.
Эелдэг бай, мэргэжлийн бай, мөн үргэлж хөнөөхөд бэлэн бай.
ИРАК 2005
Анхаараарай, гэрлээ анивчуулж буй машин урдаас ирж байна.
Иракийн цагдаагийн алба байна.
- Тэднийг дагаарай, Жонес. - Зайгаа бариад яваарай.
Удаашраад, гэрлээ багасгаарай.
Новш гэж! Баруун талаас! Баруунаас дайрч байна.
Золиг!
- Гранат харвагч! - Сая гранат харвагч байсан!
- Яваарай, яваарай! - Цэнэглээд!
Цэнэглээрэй, Жонес! Ар талаа бас хараарай!
Миний арыг хамгаалаарай! Би гарлаа шүү!
Дахиад цэнэглэ!
Бас нэг тэсрэх төхөөрөмж! Эндээс түргэн гарцгаая!
Бэлдээд, онилоод, галла.
Энэ магадгүй миний хийж байсан
хамгийн хэцүү зүйлийн нэг байх, гэхдээ би хийх ёстой.
Лайлыг хэн байсан, юуны төлөө амиа өгснийг нь санаж явах ёстой.
Тэр биднийг хамгаалж яваад амиа алдсан. Баярлалаа, Лайл.
РАЙМЭР
Би энэ үгийг чин сэтгэлээсээ хэлж байна.
Брэнт энэ дэлхий дээрх 50 жилдээ хүн төрөлхтний төлөө та бид бүгд
50 удаа амьдарсан ч хийж чадамгүй их сайн үйлсийг хийж чадсан.
Хүн бүрд амар амгаланг ерөөж байна.
БРЭНТ РЭНАУ БА ОЛОН СЭТГҮҮЛЧДИЙН ГЭГЭЭН ДУРСГАЛД ЗОРИУЛАВ
ҮНЭНИЙ ТӨЛӨӨ, АМАР АМГАЛАНГИЙН ТӨЛӨӨ ТЭД АМИА ӨГСӨН
ДАЙНЫГ ДАЙН ГЭЖ НЭРЛЭ
Цэргүүд сэтгүүлчдийг онилдог,
яг л Брэнт Рэнау шиг.
Амь насаа өргөсөн эдгээр баатрууд
мөнх орших болтугай.
БРЭНТИЙГ НАС БАРСНААС ХОЙШ 100 ГАРУЙ СЭТГҮҮЛЧ
ЖИЛ БҮР АМИА АЛДСААР БАЙНА
СЭТГҮҮЛ ЗҮЙ ДЭЛХИЙН ХАМГИЙН АЮУЛТАЙ МЭРГЭЖЛҮҮДИЙН НЭГ БОЛСОН